भारतीय भाषायी पत्रकारिता के माध्यम से सृजनात्मक योगदान के लिये माखनलाल चतुर्वेदी राष्ट्रीय पत्रकारिता एवं संचार विश्वविद्यालय में गणेश शंकर विद्यार्थी सम्मान की स्थापना की गई है। यह सम्मान किसी एक कृति या उपलब्धि के लिए न होकर सुदीर्घ साधना एवं उपलब्धि के लिये देय है। विगत वर्षों में इस सम्मान से आलोक मेहता, राजेंद्र शर्मा, डा. नंदकिशोर त्रिखा, रामबहादुर राय, रमेश नैयर को सम्मानित किया जा चुका है। सम्मान के अंतर्गत दो लाख रूपए प्रदान किए जाते हैं।